Aga mida  kirjutasin, ei mäleta. Võib-olla sellest, et nägin ka lõpuks esimese liblika ära - kirju. Või siis sellest, et juba varsti-varsti hakkab puhkus ja siis me põrutame kuhugi sooja kohta, suvele natukene vastu. Või sellest, et Nõmme LOV annetatud tasuta 10 lehekotti on sellisest õrnast kilest, et neid saab tegelikult ainult pooleldi täis panna. Või hoopis sellest, kuidas Ragn Sells ei paku aiajäätmete äraveo teenust, aga Cleanaway pakub, aga viimane ei tohi mulle seda teenust müüa, kuna elan Ragn Sellsi piirkonnas.  Või sellest, kuidas mu aed on paksult täis sinililli - need tulid riisumisel mulluste lehtede alt välja. Ja sellest, et ma murran pead, mis vahet on köögivilja- ja lillemullal ja kumba mulda maitsetaimed panna? Aga võib-olla kirjutasin hoopis sellest, kuidas ma leidsin 50ndatel välja antud "Aarete saare" ja "Tom Sawyeri" ja nüüd on mu kollektsioon täiuslik? Või sellest, kuidas ma eile nutsin? Või sellest, kuidas leidsin uue sõbra? Või sellest, kuidas ma eile naersin? Või sellest, et mul on tänasest uus dieet  ja üleeilsest uued, hiigelsuured päikeseprillid? Või sellest, kuidas rähn üritab meie lindude söögimajja pesa teha? Või armastusest?